02/12/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases específicas de prazas de acceso libre incluidas na OEP 2019

A Xunta de Goberno, en sesión ordinaria celebrada o día 1 de decembro de 2022, adoptou acordo de aprobación das Bases específicas reguladoras de procesos selectivos derivados da execución da oferta de emprego público do ano 2019 que de seguido se indican, de conformidade coas Bases xerais aprobadas pola Xunta de Goberno na sesión ordinaria celebrada o 04.04.2022 e publicadas no “Boletín Oficial da Provincia da Coruña” núm.65 do 05.04.2022: I.1. O obxecto do proceso selectivo é a cobertura en propiedade, como persoal funcionario de carreira, dunha (1) praza de educador/a da Deputación Provincial da Coruña (subgrupo A2, escala de administración especial, subescala técnica, clase técnicos de grao medio), incluída, como praza de acceso libre, na oferta de emprego público do ano 2019 (DOG nº 235 do 11 de decembro de 2019, modificación no DOG nº 127 do 29 de xuño de 2020). I.2. Para o desenvolvemento do proceso selectivo teranse en conta as previsións específicas contidas nestas bases e as normas comúns que recollen as Bases xerais publicadas no Boletín Oficial da Provincia da Coruña nº 65 do 5 de abril de 2022. I.3. Nas probas selectivas estableceranse, para as persoas con discapacidade que o soliciten, as adaptacións e os axustes razoables necesarios de tempo e medios para a súa realización, de acordo co disposto na Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. II.1. As persoas aspirantes deberán reunir no día de finalización do prazo de presentación de solicitudes e manter ata o momento da toma de posesión como persoal funcionario de carreira, os requisitos xerais esixidos na Base xeral sétima. II.2. Respecto da titulación esixida, as persoas aspirantes deberán estar en posesión do título de diplomatura en educación social, pedagoxía ou profesor/a de educación primaria ou grao oficial universitario equivalente, ou en condicións de obtelo antes de que finalice o prazo de presentación de solicitudes. En caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. III.1. De acordo co disposto na Base xeral décima, ao amparo do Real decreto 203/2021, do 30 de marzo, polo que se aproba o Regulamento de actuación e funcionamento do sector público por medios electrónicos, as persoas aspirantes deberán presentar a súa solicitude de forma telemática a través da sede electrónica da Deputación Provincial da Coruña, no Portal de Emprego Público CONVOCA, accesible na ligazón https://dacoruna.convoca. online. A inscrición realizarase de acordo coas instrucións que se lle indican, sendo necesario identificarse mediante a plataforma de identificación e firma electrónica Cl@ve, en calquera das súas modalidades. O prazo de presentación de solicitudes será de vinte días naturais, contados desde o día seguinte ao da publicación do anuncio de convocatoria no “Boletín Oficial do Estado”. III.2. Se a persoa aspirante non presenta a súa solicitude de forma electrónica, resultará excluída na relación provisional de persoas admitidas e, se non emenda no prazo concedido para o efecto, quedará definitivamente excluída do proceso selectivo. De conformidade co establecido no artigo 68 da Lei 39/2015, do 1 de outubro, de procedemento administrativo común das administracións públicas, para estes efectos considerarase como data de presentación da solicitude aquela na que se realice a emenda. III.3. O órgano competente poderá acordar que se cubra substitutoriamente en papel cando unha incidencia técnica debidamente acreditada imposibilite o funcionamento ordinario dos sistemas. III.4. Á solicitude telemática de participación no proceso selectivo deberá anexarse a seguinte documentación: - DNI/NIE ou documento fidedigno en vigor que acredite a identidade e nacionalidade da persoa aspirante. - Titulación esixida na Base específica II.2, salvo que na súa solicitude autorice a consulta telemática á administración competente. - Acreditación do pago da taxa correspondente, nos termos da Base específica IV. - En caso de concorrencia de causa de exención total ou parcial no pago da taxa pola súa condición de membro de familia numerosa de carácter especial ou xeral, respectivamente, conforme ao disposto na Base específica IV, achegará o título de familia numerosa en vigor, salvo que na súa solicitude autorice a consulta telemática á administración competente. - Documentación acreditativa dos méritos baremables alegados na solicitude de participación, salvo que se aleguen servizos prestados na Deputación Provincial da Coruña, nese caso non será necesaria a acreditación documental se na súa solicitude autoriza a comprobación de oficio, de conformidade co establecido na Base específica V. - Certificado de Lingua Galega 4 (Celga 4) ou título equivalente debidamente homologado, para os efectos de acreditar quedar exento/a do exercicio correspondente. III.5. No caso de que a persoa aspirante autorice na súa solicitude de participación a consulta telemática á administración competente da información relativa á titulación esixida no proceso selectivo e/ou a súa condición de membro de familia numerosa de carácter xeral ou especial, non será necesaria a acreditación documental destes datos, sen prexuízo de que esta Deputación provincial se reserve o dereito a requirirlle a citada documentación cando motivos técnicos debidamente xustificados imposibiliten a realización da consulta telemática. III.6. De acordo co disposto na Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade, os aspirantes con discapacidade poderán pedir na súa solicitude as adaptacións e os axustes razoables de tempo e medios das probas do proceso selectivo, coa fin de asegurar a súa participación en condicións de igualdade. En caso de solicitar a adaptación, deberán achegar, ademais do certificado do grao de discapacidade, o Ditame técnico facultativo emitido polo órgano técnico de cualificación do grao da discapacidade, acreditando as deficiencias permanentes que deron orixe ao grao da discapacidade recoñecida, para os efectos de que o órgano de selección poida valorar a procedencia ou non da concesión da adaptación solicitada. III.7. Certificado de delitos de natureza sexual. En cumprimento do artigo 13.5 da Lei orgánica 1/1996, do 15 de xaneiro, de protección xurídica do menor, as persoas aprobadas no proceso selectivo deberán presentar no Rexistro Xeral desta Deputación, dentro do prazo dos vinte días naturais seguintes á publicación no Boletín Oficial da Provincia da Coruña da relación de aprobados, un certificado negativo do Rexistro Central de Delincuentes Sexuais co que acrediten carecer de antecedentes de delitos sexuais. Estarase ao disposto na Base xeral décimo primeira e ao disposto nestas Bases específicas. IV.1. Segundo a Ordenanza fiscal número 3 da Deputación Provincial da Coruña, reguladora da taxa por dereitos de exame: Para participar no proceso selectivo deberanse satisfacer os dereitos de exame, na contía que se indica Será causa de exención total ou parcial no pago da taxa a condición de membro de familia numerosa de carácter especial ou xeral, respectivamente. Para os membros de familia numerosa de carácter xeral establécese unha bonificación do 50%. IV.2. A acreditación do pago da taxa realizarase: - En caso de pago telemático, achegará o xustificante de pago no apartado correspondente da inscrición telemática no proceso selectivo. - En caso de pago presencial en calquera das entidades colaboradoras (Abanca, BBVA, Banco Sabadell, Banco Santander e Caixabank), achegará, como xustificante de pago, o documento validado pola entidade colaboradora a través de certificación mecánica ou, na súa falta, co selo e firma autorizada no espazo reservado para estes efectos. O sistema de selección será o concurso-oposición. V.1. Fase de concurso. A fase de concurso, que será previa á de oposición, non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do Tribunal dos méritos baremables que concorran en cada unha das persoas aspirantes, referidos á data de finalización do prazo de presentación de solicitudes. Unicamente serán obxecto de valoración os méritos alegados e debidamente acreditados polas persoas aspirantes dentro do prazo de presentación de solicitudes. A acreditación dos méritos acompañarase á solicitude de participación no proceso selectivo. A consideración dos méritos estará orientada a valorar a idoneidade dos candidatos para cumprir coas funcións propias do corpo e escala de destino, en relación coas características das prazas convocadas. Con este obxecto, valorarase tanto a experiencia acumulada en postos de traballo da administración pública como as aptitudes derivadas da súa formación, ata un máximo de 25 puntos, segundo o seguinte baremo: A) Servizos prestados. Valoraranse ata un máximo de 20 puntos os servizos prestados a razón de: -0,4 puntos por cada mes, ou fracción superior a 15 días, de servizos prestados na categoría de educador/a en calquera administración pública. A puntuación da experiencia profesional estará referida a xornada completa; en caso de xornada a tempo parcial, outorgarase a puntuación proporcional correspondente, salvo os servizos prestados durante o período en que se goce dunha redución de xornada por algunha das causas legalmente previstas por conciliación da vida familiar e laboral, que serán valorados como servizos prestados en réxime de xornada completa. Para estes efectos considéranse servizos efectivos os prestados en situación de servizos especiais e de excedencia por coidado de fillos/as e familiares, excedencia por razón de violencia de xénero e excedencia por razón de violencia terrorista. No caso de que se aleguen servizos prestados na Deputación Provincial da Coruña, non será necesaria a acreditación documental se o aspirante autoriza a súa comprobación de oficio polo Servizo de Planificación e Xestión de Recursos Humanos. Os servizos prestados noutras administracións públicas acreditaranse mediante certificado de vida laboral, expedido pola Tesourería Xeral da Seguridade Social, e certificado expedido polo órgano correspondente, no que deberá constar o período dos servizos prestados e a categoría profesional. B) Formación: Valoraranse, ata unha puntuación máxima de 5 puntos, os cursos de formación realizados pola persoa aspirante nos últimos 5 anos cuxo contido estea directamente relacionado coas funcións propias da praza obxecto de convocatoria así como os considerados transversais polo seu interese para todos os postos, como os relacionados coa prevención de riscos laborais, a igualdade, a protección de datos, a atención ao cidadán, a protección do medio ambiente desde o ámbito laboral e os de contido ofimático, entre outros, sempre que sexan convocados, impartidos ou homologados pola administración pública, universidades, colexios profesionais e demais organismos do sector público; o Instituto Nacional de Administración Pública (INAP), a Escola Galega de Administración Pública (EGAP), institucións de formación similares do Estado ou Comunidades Autónomas; organizacións sindicais ou outros axentes promotores dentro do Acordo de Formación para o Emprego das Administracións Públicas (Afedap). En caso de estar en posesión de distintos diplomas ou títulos referidos á mesma materia, valorarase unicamente o nivel máis alto de formación e, dentro do mesmo nivel, o da data máis recente. Non se valorará: - A asistencia a congresos, xornadas, seminarios, simposios e similares. - As materias (créditos) que formen parte dunha titulación académica. - Os cursos de doutoramento. - Os módulos ou partes integrantes dun curso. - Os cursos que formen parte dos procesos de selección de funcionarios. Os méritos por cursos de formación acreditaranse co correspondente diploma ou título. A valoración realizarase segundo o seguinte baremo: Máis de 100 horas: 0,75 puntos De máis de 70 a 100 horas: 0,65 puntos De máis de 40 a 70 horas: 0,55 puntos De 15 a 40 horas: 0,45 puntos Menos de 15 horas ou non figuran: 0,35 puntos Título de linguaxe administrativa nivel superior: 0,35 puntos Título de linguaxe administrativa nivel medio: 0,30 puntos Celga 5: 0,25 puntos En ningún caso a puntuación obtida na fase de concurso poderá aplicarse para superar os exercicios da fase de oposición. Publicación das puntuacións obtidas en fase de concurso: O Tribunal fará pública na sede electrónica desta Deputación provincial, no Portal de Emprego Público CONVOCA (https://dacoruna.convoca. online/), a puntuación provisional outorgada a cada persoa aspirante e concederase un prazo de 5 días hábiles para a presentación de alegacións ou reclamacións. Transcorrido este prazo, o Tribunal resolverá as alegacións ou reclamacións presentadas e, en caso de non realizarse ningunha, consideraranse definitivas as puntuacións outorgadas. A puntuación definitiva farase pública, así mesmo, na sede electrónica desta Deputación provincial, no Portal de Emprego Público CONVOCA (https://dacoruna.convoca. online/). V.2. Fase de oposición. A orde de actuación das persoas aspirantes iniciarase por aquelas cuxo primeiro apelido comece pola letra «T», de conformidade co resultado do último sorteo a que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia nº 24 do 4 febreiro de 2022. A fase de oposición consistirá na superación de catro exercicios, de carácter obrigatorio e eliminatorio, excepto o cuarto exercicio do que quedarán exentas as persoas aspirantes que acrediten estar en posesión do Celga 4 ou equivalente. A cualificación final desta fase virá determinada pola suma total das puntuacións obtidas. As referencias normativas do programa que rexe o proceso selectivo entenderanse feitas ás disposicións vixentes na data de publicación no BOP destas Bases específicas. Para a realización dos exercicios os aspirantes utilizarán exclusivamente bolígrafo azul ou negro. Consistirá na contestación, nun tempo máximo de dúas horas, dun cuestionario tipo test de 100 preguntas (máis outras 5 preguntas de reserva) con 3 respostas alternativas, das que só unha será correcta, sobre os temas incluídos no programa anexo. A puntuación será de 0 a 15 puntos. Cada pregunta correcta obterá unha puntuación de 0,15 e cada pregunta incorrecta descontará 0,05 puntos. As preguntas non contestadas ou nulas non se computan. Superarán o exercicio as persoas aspirantes que obteñan as mellores puntuacións ata completar o número de persoas aspirantes determinado polo resultado de multiplicar por vinte (20) o número de prazas obxecto desta convocatoria, sempre que alcancen unha puntuación mínima de 7,50 puntos. No entanto, no caso de que unha ou varias persoas aspirantes empaten na súa puntuación con aquela que, segundo o establecido no parágrafo anterior, obteña a puntuación máis baixa de entre as mellores puntuacións, incluiranse na relación de persoas aspirantes que superaron o exercicio. Publicarase a relación de respostas correctas ás preguntas formuladas (incluídas as de reserva), nun prazo máximo de 3 días hábiles desde a finalización do exercicio, no Portal de Emprego Público CONVOCA da sede electrónica da Deputación Provincial. As persoas aspirantes poderán presentar reclamacións ás puntuacións provisionais nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá en contestar por escrito, nun tempo máximo de dúas horas, a cinco preguntas curtas referidas a materias comprendidas no programa anexo. A puntuación será de 0 a 15 puntos, a razón dun máximo de 3 puntos por pregunta, sendo necesario para aprobar obter un mínimo de 7,5 puntos. Para a realización deste exercicio non se poderá utilizar ningún documento de consulta nin medios dixitais ou telemáticos. O exercicio cualificarase valorando os coñecementos, a claridade e orde de ideas e a calidade da expresión, así como a súa forma de presentación e exposición. Publicadas as cualificacións, as persoas aspirantes poderán presentar reclamacións ás puntuacións outorgadas nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá en resolver, nun tempo máximo de dúas horas, un ou varios supostos prácticos relacionados coa parte específica do programa anexo. Para a súa realización só se permitirá utilizar como documentos de consulta textos legais ou xurisprudenciais en formato papel, non permitíndose o manexo de textos comentados nin libros de formularios. A puntuación será de 0 a 15 puntos, sendo necesario para aprobar obter un mínimo de 7,5 puntos. Neste exercicio valorarase a aplicación razoada dos coñecementos teóricos á resolución dos problemas prácticos presentados. Publicadas as cualificacións, as persoas aspirantes poderán presentar reclamacións ás puntuacións outorgadas nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá na tradución, nun tempo máximo dunha hora, dun texto de castelán a galego e outro de galego a castelán, a proposta do Tribunal. A cualificación será de apto ou non apto. Estarán exentos deste exercicio os aspirantes que acrediten estar en posesión do Certificado de Lingua Galega 4 (Celga 4) ou título equivalente debidamente homologado de acordo coa Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (DOG nº. 146 do 30 de xullo), modificada pola Orde do 10 de febreiro de 2014 (DOG nº. 34 do 19 de febreiro). Concluído cada un dos exercicios da fase de oposición, o Tribunal fará pública na sede electrónica desta Deputación provincial, a través da plataforma Convoca (https://dacoruna.convoca. online/), a relación de aspirantes que alcancen o mínimo esixido para superalo, con indicación da puntuación obtida. V.3. Cualificación definitiva. Será a suma das puntuacións obtidas na fase de concurso e na fase de oposición. En caso de empate, resolverase atendendo aos seguintes criterios: A. Maior puntuación na fase de oposición. B. Maior puntuación en cada un dos exercicios, pola orde no que aparecen na convocatoria. C. Maior puntuación na fase de concurso. D. Maior puntuación nas epígrafes do baremo de méritos pola orde que aparece na convocatoria. E. Por orde alfabética de primeiro apelido das persoas aspirantes, comezando pola letra “T”, resultante do último sorteo a que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia nº 24 do 4 de febreiro de 2022. Tema 1. Dereitos e liberdades establecidos na Constitución: Especial referencia aos dereitos fundamentais e ás liberdades públicas. Garantías e tutela dos dereitos e liberdades. A suspensión de dereitos. Tema 2. A autonomía galega: orixe e evolución. O Estatuto de Autonomía de Galicia: estrutura e procedemento de reforma. Poderes da Comunidade Autónoma: o Parlamento, a Xunta e o seu Presidente. As competencias de Galicia e o seu réxime xurídico. Tema 3. Orixe e evolución da Unión Europea. Organización institucional da Unión Europea: composición e competencias. O Comité das Rexións. Tema 4. A provincia como entidade local. Organización. Réximes especiais. Relacións entre as comunidades autónomas e as deputacións provinciais. Tema 5. Réxime de sesións dos órganos de goberno local e adopción de acordos. As actas. Impugnación dos actos e acordos locais e exercicio de accións. Tema 6. Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público: os dereitos dos empregados públicos. Dereitos individuais. Especial referencia á carreira administrativa e ás retribucións. Dereitos de exercicio colectivo. Deberes dos empregados públicos. Código de conduta. Tema 7. A iniciación do procedemento administrativo: clases. Os rexistros administrativos. Os principios de ordenación do procedemento. Fase de instrución. Tema 8. A resolución do procedemento. A obriga de resolver. Réxime do silencio administrativo. Tema 9. Recursos administrativos: principios xerais. Recurso de alzada. Recurso potestativo de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto recorrido. Tema 10. O orzamento xeral das entidades locais. Concepto e contido. Elaboración e aprobación: especial referencia ás Bases de execución do orzamento. A prórroga do orzamento. Tema 11. Protección de datos persoais: Disposicións xerais. Principios e dereitos das persoas en materia de protección de datos. Lei 3/1983, do 15 de xuño, de normalización lingüística de Galicia: uso oficial do galego. A Ordenanza de uso da lingua galega na Deputación Provincial da Coruña (BOP número 186, do 29 de setembro de 2017). Tema 12. Prevención de riscos laborais: dereitos e obrigas dos traballadores en materia de seguridade e saúde no traballo. Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade: Disposicións xerais; a transversalidade. As condicións de emprego en igualdade na administración pública galega. Tema 1. Centros de menores: definición, requisitos xerais. Tema 2. Clasificación dos centros de menores en Galicia. Tema 3. Requisitos específicos que deben reunir os centros con fogares en Galicia. Tema 4. Requisitos específicos que deben reunir os centros de día en Galicia. Tema 5. Réxime de funcionamento e organización interna. Tema 6. Proxecto educativo de centro (PEC). Tema 7. Proxecto educativo individual (PEI). Tema 8. Dereitos e deberes da infancia. Tema 9. Medidas de apoio ás familias e protección á infancia. Tema 10. A tutela e a garda: Lei Orgánica 1/1996, do 15 de xaneiro, de Protección Xurídica do Menor. Tema 11. A adopción e o acollemento familiar. Lei Orgánica 1/1996, do 15 de xaneiro, de Protección Xurídica do Menor. Tema 12. A reintegración na familia de orixe. Tema 13. O acollemento residencial. Tema 14. O acollemento familiar. Tema 15. A adopción. Tema 16. A acollida do/a neno/a e a familia desde o contexto dun fogar de acollida. Tema 17. A separación familiar na infancia. Tema 18. Desenvolvemento sensorial e psicomotor do neno/a de 0 a 12 anos. Tema 19. Desenvolvemento cognitivo do neno/a de 0 a 12 anos. Tema 20. Desenvolvemento afectivo e social do neno/a de 0 a 12 anos. Tema 21. Educación para a saúde psico-física: alimentación, hixiene, control de esfínteres. Tema 22. Educación para a saúde psico-física: soño, autonomía. Tema 23. Educación para a saúde psicofísica: nenos/as con necesidades especiais. Tema 24. Prevención de accidentes. Tema 25. Enfermidades infantís. Tema 26. Primeiros auxilios. Tema 27. Desenvolvemento de actividades de lecer e tempo libre. Tema 28. O xogo infantil. Tema 29. Habilidades básicas e modelos de intervención educativa. Tema 30. Condución e animación de grupos. Tema 31. Lei 3/2011, do 30 de xuño, de apoio á familia e á convivencia: a familia e familias de especial consideración. Tema 32. Lei 3/2011, do 30 de xuño, de apoio á familia e á convivencia: Do apoio familiar e a mediación. Tema 33. Familias en crises. Menores en risco, factores de vulnerabilidade. Tema 34. A intervención familiar desde un contexto socio-educativo. Tema 35. Proceso de planificación na educación a menores en situación de risco. Metodoloxía. Tema 36. Proceso de planificación na educación a menores en situación de risco. Instrumentos técnicos e recursos. Tema 37. Procedementos e instrumentos de rexistro na intervención educativa. Tema 38. Procesos de motivación e aprendizaxe. Interferencias en ambos os procesos. Tema 39. Organización do espazo e do tempo en centros de atención á infancia. Tema 40. Malos tratos infantís: concepto, tipoloxías. Tema 41. Malos tratos infantís: intervención. Tema 42. Protocolo de actuación en abusos sexuais a menores. Tema 43. Situacións de emerxencia. Tema 44. Funcións do educador/a de menores en risco. Tema 45. Perfil do educador/a. Tema 46. Coordinación e dirección de tarefas educativas. Estrutura do equipo educativo. Orde do 1 de agosto de 1996 pola que se regulan os contidos mínimos do Regulamento de réxime interno e o proxecto educativo dos centros de atención a menores. Tema 47. Traballo en equipo e coordinación con outros profesionais. Tema 48. Lei 13/2008, do 3 de decembro, de servizos sociais de Galicia: obxectivos do sistema galego de servizos sociais, catálogo de servizos sociais e competencias en materia de servizos sociais. A Coruña, 1 de decembro de 2022 O PRESIDENTE A SECRETARIA XERAL PDFR 26013/2019 DO 29/07/2019 O DEPUTADO Antonio Leira Piñeiro Amparo Taboada Gil A Xunta de Goberno, en sesión ordinaria celebrada o día 1 de decembro de 2022, adoptou acordo de aprobación das Bases específicas reguladoras de procesos selectivos derivados da execución da oferta de emprego público do ano 2019 que de seguido se indican, de conformidade coas Bases xerais aprobadas pola Xunta de Goberno na sesión ordinaria celebrada o 04.04.2022 e publicadas no “Boletín Oficial da Provincia da Coruña” núm.65 do 05.04.2022: I.1. O obxecto do proceso selectivo é a cobertura en propiedade, como persoal funcionario de carreira, de tres (3) prazas de condutor/a da Deputación Provincial da Coruña (subgrupo C2, escala de administración especial, subescala de servizos especiais, prazas de labores especiais) incluídas como prazas de acceso libre na oferta de emprego público do ano 2019 (DOG nº 235 do 11 de decembro de 2019, modificación no DOG nº 127 do 29 de xuño de 2020), na oferta de emprego público do ano 2020 (DOG nº 127 do 29 de xuño de 2020) e na oferta de emprego público do ano 2021 (DOG nº 43 do 4 de marzo de 2021; corrección de erros en DOG nº 44 do 5 de marzo). I.2. Para o desenvolvemento do proceso selectivo teranse en conta as previsións específicas contidas nestas bases e as normas comúns que recollen as Bases xerais publicadas no Boletín Oficial da Provincia da Coruña nº 65 do 5 de abril de 2022. I.3. Nas probas selectivas estableceranse, para as persoas con discapacidade que o soliciten, as adaptacións e os axustes razoables necesarios de tempo e medios para a súa realización, de acordo co disposto na Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. II.1. As persoas aspirantes deberán reunir no día de finalización do prazo de presentación de solicitudes e manter ata o momento da toma de posesión como persoal funcionario de carreira os requisitos xerais esixidos na Base xeral sétima. II.2. Respecto da titulación esixida, deberán estar en posesión do título de graduado/a en educación secundaria obrigatoria ou equivalente, ou en condicións de obtelo antes de que finalice o prazo de presentación de solicitudes. En caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. II.3. Así mesmo, as persoas aspirantes deberán acreditar estar en posesión do permiso de conducir tipo B. III.1. De acordo co establecido na Base xeral décima, ao amparo do Real decreto 203/2021, do 30 de marzo, polo que se aproba o Regulamento de actuación e funcionamento do sector público por medios electrónicos, as persoas aspirantes deberán presentar a súa solicitude de forma telemática a través da sede electrónica da Deputación Provincial da Coruña, no Portal de Emprego Público CONVOCA, accesible na ligazón https://dacoruna.convoca. online. A inscrición realizarase de acordo coas instrucións que se lle indican, sendo necesario identificarse mediante a plataforma de identificación e firma electrónica Cl@ve, en calquera das súas modalidades. O prazo de presentación de solicitudes será de vinte días naturais, contados desde o día seguinte ao da publicación do anuncio de convocatoria no “Boletín Oficial do Estado”. III.2. Se a persoa aspirante non presenta a súa solicitude de forma telemática, resultará excluída na relación provisional de persoas admitidas e, se non emenda no prazo concedido para o efecto, quedará definitivamente excluída do proceso selectivo. De conformidade co establecido no artigo 68 da Lei 39/2015, do 1 de outubro, de procedemento administrativo común das administracións públicas, para estes efectos considerarase como data de presentación da solicitude aquela na que se realice a emenda. III.3. En calquera caso, o órgano competente poderá acordar que se cubra substitutoriamente en papel cando unha incidencia técnica debidamente acreditada imposibilite o funcionamento ordinario dos sistemas. III.4. Á solicitude telemática de participación no proceso selectivo deberá anexarse a seguinte documentación: - DNI/NIE ou documento fidedigno en vigor que acredite a identidade e nacionalidade de persoa aspirante. - Permiso de conducir tipo B. - Titulación esixida na Base específica II.2, salvo que na súa solicitude autorice a consulta telemática á administración competente. - Acreditación do pago da taxa correspondente, nos termos da Base específica IV. - En caso de concorrencia de causa de exención total ou parcial no pago da taxa pola súa condición de membro de familia numerosa de carácter especial ou xeral, respectivamente, conforme co disposto na Base específica IV, achegará o título de familia numerosa en vigor, salvo que na súa solicitude autorice a consulta telemática á administración competente. - Documentación acreditativa dos méritos baremables alegados na solicitude de participación, salvo que se aleguen servizos prestados na Deputación Provincial da Coruña, nese caso non será necesaria a acreditación documental se na súa solicitude autoriza a comprobación de oficio, de conformidade co establecido na Base específica V. - Certificado de Lingua Galega 3 (Celga 3) ou título equivalente debidamente homologado, para os efectos de acreditar quedar exento/a do exercicio correspondente. III.5. No caso de que a persoa aspirante autorice na súa solicitude de participación a consulta telemática á administración competente da información relativa á titulación esixida no proceso selectivo e/ou a súa condición de membro de familia numerosa de carácter xeral ou especial, non será necesaria a acreditación documental destes datos, sen prexuízo de que esta Deputación provincial se reserve o dereito a requirirlle a citada documentación cando motivos técnicos debidamente xustificados imposibiliten a realización da consulta telemática. III.6. De acordo co disposto na Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade, os aspirantes con discapacidade poderán pedir na súa solicitude as adaptacións e os axustes razoables de tempo e medios das probas do proceso selectivo, coa fin de asegurar a súa participación en condicións de igualdade. En caso de solicitar a adaptación, deberán achegar, ademais do certificado do grao de discapacidade, o Ditame técnico facultativo emitido polo órgano técnico de cualificación do grao da discapacidade, acreditando as deficiencias permanentes que deron orixe ao grao da discapacidade recoñecida, para os efectos de que o órgano de selección poida valorar a procedencia ou non da concesión da adaptación solicitada. Estarase ao disposto na Base xeral décimo primeira e ao previsto nestas Bases específicas. IV.1. Segundo a Ordenanza fiscal número 3 da Deputación Provincial da Coruña, reguladora da taxa por dereitos de exame: Para participar no proceso selectivo deberanse satisfacer os dereitos de exame, na contía que se indica: Será causa de exención total ou parcial no pago da taxa a condición de membro de familia numerosa de carácter especial ou xeral, respectivamente. Para os membros de familia numerosa de carácter xeral establécese unha bonificación do 50%. IV.2. A acreditación do pago da taxa realizarase: - En caso de pago telemático, achegará o xustificante de pago no apartado correspondente da inscrición telemática no proceso selectivo. - En caso de pago presencial en calquera das entidades colaboradoras (Abanca, BBVA, Banco Sabadell, Banco Santander e Caixabank), achegará, como xustificante de pago, o documento validado pola entidade colaboradora a través de certificación mecánica ou, na súa falta, co selo e firma autorizada no espazo reservado para estes efectos. O sistema de selección será o concurso-oposición. V.1. Fase de concurso. A fase de concurso, que será previa á de oposición, non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do Tribunal dos méritos baremables que concorran en cada unha das persoas aspirantes, referidos á data de finalización do prazo de presentación de solicitudes. Unicamente serán obxecto de valoración os méritos alegados e debidamente acreditados polas persoas aspirantes dentro do prazo de presentación de solicitudes. A acreditación dos méritos acompañarase á solicitude de participación no proceso selectivo. A consideración dos méritos estará orientada a valorar a idoneidade da carreira profesional desenvolvida polos candidatos para cumprir coas funcións propias do corpo e escala de destino, en relación coas características das prazas convocadas. Con este obxecto, valorarase tanto a experiencia acumulada na administración pública como as aptitudes derivadas da súa formación, ata un máximo de 25 puntos, segundo o seguinte baremo: A) Servizos prestados. Valoraranse ata un máximo de 20 puntos os servizos prestados a razón de: -0,4 puntos por cada mes, ou fracción superior a 15 días, de servizos prestados na categoría de condutor/a en calquera administración pública. A puntuación da experiencia profesional estará referida a xornada completa; en caso de xornada a tempo parcial, outorgarase a puntuación proporcional correspondente, salvo os servizos prestados durante o período en que se goce dunha redución de xornada por algunha das causas legalmente previstas por conciliación da vida familiar e laboral, que serán valorados como servizos prestados en réxime de xornada completa. Para estes efectos considéranse servizos efectivos os prestados en situación de servizos especiais e de excedencia por coidado de fillos/as e familiares, excedencia por razón de violencia de xénero e excedencia por razón de violencia terrorista. No caso de que se aleguen servizos prestados na Deputación Provincial da Coruña, non será necesaria a acreditación documental se o aspirante autoriza a comprobación de oficio destes polo Servizo de Planificación e Xestión de Recursos Humanos. Os servizos prestados noutras administracións públicas acreditaranse mediante certificado de vida laboral, expedido pola Tesourería Xeral da Seguridade Social, e certificado expedido polo órgano correspondente, no que deberá constar o período dos servizos prestados e a categoría profesional. B) Formación: Valoraranse, ata unha puntuación máxima de 5 puntos, os cursos de formación realizados pola persoa aspirante nos últimos 5 anos cuxo contido estea directamente relacionado coas funcións propias da praza obxecto de convocatoria así como os considerados transversais polo seu interese para todos os postos, como os relacionados coa prevención de riscos laborais, a igualdade, a protección de datos, a atención ao cidadán, a protección do medio ambiente desde o ámbito laboral e os de contido ofimático, entre outros, sempre que sexan convocados, impartidos ou homologados pola administración pública, universidades, colexios profesionais e demais organismos do sector público; o Instituto Nacional de Administración Pública (INAP), a Escola Galega de Administración Pública (EGAP), institucións de formación similares do Estado ou Comunidades Autónomas; organizacións sindicais ou outros axentes promotores dentro do Acordo de Formación para o Emprego das Administracións Públicas (Afedap). En caso de estar en posesión de distintos diplomas ou títulos referidos á mesma materia, valorarase unicamente o nivel máis alto de formación e, dentro do mesmo nivel, o da data máis recente. Non se valorará: - A asistencia a congresos, xornadas, seminarios, simposios e similares. - As materias (créditos) que formen parte dunha titulación académica. - Os cursos de doutoramento. - Os módulos ou partes integrantes dun curso. - Os cursos que formen parte dos procesos de selección de persoal funcionario. Os méritos por cursos de formación acreditaranse co correspondente diploma ou título. A valoración realizarase segundo o seguinte baremo: Máis de 100 horas: 0,75 puntos De máis de 70 a 100 horas: 0,65 puntos De máis de 40 a 70 horas: 0,55 puntos De 15 a 40 horas: 0,45 puntos Menos de 15 horas ou se non figuran horas: 0,35 puntos Título de linguaxe administrativa nivel superior: 0,35 puntos Título de linguaxe administrativa nivel medio: 0,30 puntos Celga 4: 0,25 puntos En ningún caso a puntuación obtida na fase de concurso poderá aplicarse para superar os exercicios da fase de oposición. Publicación das puntuacións obtidas en fase de concurso: O Tribunal fará pública na sede electrónica desta Deputación provincial, no Portal de Emprego Público CONVOCA (https://dacoruna.convoca. online/), a puntuación provisional outorgada a cada persoa aspirante e concederá un prazo de 5 días hábiles para a presentación de alegacións ou reclamacións. Transcorrido este prazo, o Tribunal resolverá as alegacións ou reclamacións presentadas e, en caso de non realizarse ningunha, consideraranse definitivas as puntuacións outorgadas. A puntuación definitiva farase pública, así mesmo, na sede electrónica desta Deputación provincial, no Portal de Emprego Público CONVOCA (https://dacoruna.convoca. online/). V.2. Fase de oposición. A orde de actuación das persoas aspirantes iniciarase por aquelas cuxo primeiro apelido comece pola letra «T», de conformidade co resultado do último sorteo a que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia nº 24 do 4 febreiro de 2022. A fase de oposición consistirá na superación de catro exercicios, de carácter obrigatorio e eliminatorio, excepto o cuarto exercicio do que quedarán exentas as persoas aspirantes que acrediten estar en posesión do Celga 3 ou equivalente. A cualificación final desta fase virá determinada pola suma total das puntuacións obtidas. As referencias normativas do programa que rexe o proceso selectivo entenderanse feitas ás disposicións vixentes na data de publicación no BOP destas Bases específicas. Para a realización dos exercicios escritos os aspirantes utilizarán exclusivamente bolígrafo azul ou negro. Primeiro exercicio Consistirá na contestación, nun tempo máximo de hora e media, dun cuestionario tipo test de 50 preguntas (máis outras 5 preguntas de reserva) con 3 respostas alternativas, das que só unha será correcta, sobre os temas incluídos no programa anexo. A puntuación será de 0 a 15 puntos. Cada pregunta correcta obterá unha puntuación de 0,30 e cada pregunta incorrecta descontará 0,10 puntos. As respostas non contestadas ou nulas non computarán. Superarán o exercicio as persoas aspirantes que obteñan as mellores puntuacións ata completar o número de persoas aspirantes determinado polo resultado de multiplicar por vinte (20) o número de prazas obxecto desta convocatoria, sempre que alcancen unha puntuación mínima de 7,50 puntos. No entanto, no caso de que unha ou varias persoas aspirantes empaten na súa puntuación con aquela que, segundo o previsto no parágrafo anterior, obteña a puntuación máis baixa de entre as mellores puntuacións, incluiranse na relación de persoas aspirantes que superaron o exercicio. Publicarase a relación de respostas correctas ás preguntas formuladas (incluídas as de reserva), nun prazo máximo de 3 días hábiles desde a finalización do exercicio, no Portal de Emprego Público CONVOCA da sede electrónica da Deputación Provincial. As persoas aspirantes poderán presentar reclamacións ás puntuacións provisionais nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá en contestar por escrito, nun tempo máximo de dúas horas, a cinco preguntas curtas referidas a materias comprendidas no programa anexo. Para a realización deste exercicio non se poderá utilizar ningún documento de consulta nin medios dixitais ou telemáticos. A puntuación será de 0 a 15 puntos, a razón dun máximo de 3 puntos por pregunta, sendo necesario para aprobar obter un mínimo de 7,5 puntos. O exercicio cualificarase valorando os coñecementos, a claridade e orde de ideas e a calidade da expresión, así como a súa forma de presentación e exposición. Publicadas as cualificacións, as persoas aspirantes poderán presentar reclamacións ás puntuacións outorgadas nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá nunha proba práctica nun simulador de condución, nun tempo que determinará o Tribunal cualificador. A puntuación será de 0 a 15 puntos, sendo necesario para aprobar obter un mínimo de 7,5 puntos. Publicadas as cualificacións, as persoas aspirantes poderán presentar reclamacións ás puntuacións outorgadas nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá na tradución, nun tempo máximo dunha hora, dun texto de castelán a galego e outro de galego a castelán, a proposta do Tribunal. A cualificación será de apto ou non apto. Estarán exentos deste exercicio os aspirantes que acrediten estar en posesión do Certificado de Lingua Galega 3 (Celga 3) ou título equivalente debidamente homologado, de acordo coa Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (DOG nº. 146 do 30 de xullo), modificada por Orde do 10 de febreiro de 2014 (DOG nº. 34 do 19 de febreiro). Concluído cada un dos exercicios da fase de oposición, o Tribunal fará pública na sede electrónica desta Deputación provincial, a través da plataforma Convoca (https://dacoruna.convoca. online/), a relación de aspirantes que alcancen o mínimo esixido para superalo, con indicación da puntuación obtida. V.3. Cualificación definitiva. Será a suma das puntuacións obtidas na fase de concurso e na fase de oposición. En caso de empate, resolverase atendendo aos seguintes criterios: A. Maior puntuación na fase de oposición. B. Maior puntuación en cada un dos exercicios, pola orde no que aparecen na convocatoria. C. Maior puntuación na fase de concurso. D. Maior puntuación nas epígrafes do baremo de méritos pola orde que aparece na convocatoria. E. Por orde alfabética de primeiro apelido das persoas aspirantes, comezando pola letra “T”, resultante do último sorteo a que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia nº 24 do 4 febreiro de 2022. Tema 1.- Dereitos e liberdades establecidos na Constitución: Especial referencia aos dereitos fundamentais e as liberdades públicas. Tema 2.- Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público: Dereitos individuais dos empregados públicos. Dereitos individuais exercidos colectivamente. Deberes dos empregados públicos. Código de conduta. Tema 3.- Lei 31/1995, do 8 de novembro, de prevención de riscos laborais: Plan de prevención, avaliación de riscos e planificación da actividade preventiva. Tema 4.- Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade: As condicións de emprego en igualdade na administración pública galega: o acceso ao emprego público galego. Tema 5.- Lei 3/2018, do 5 de decembro, de protección de datos persoais: dereito á intimidade e ao uso de dispositivos dixitais no ámbito laboral. Dereito á desconexión dixital no ámbito laboral. Lei 3/1983, do 15 de xuño, de normalización lingüística de Galicia: uso oficial do galego. Ordenanza do uso da lingua galega na Deputación da Coruña (BOP 186, do 29 de setembro de 2017). Parte específica: Texto refundido da Lei sobre tráfico, circulación de vehículos de motor e seguridade viaria, aprobado por Real decreto lexislativo 6/2015, do 30 de outubro, e Lei 18/2021, do 20 de decembro, que o modifica: Tema 1.- Normas de comportamento na circulación. Tema 2.- Circulación de vehículos. Lugar da vía. Tema 3.- Velocidade. Tema 4.- Preferencia de paso. Tema 5.- Incorporación á circulación. Tema 6.- Cambios de dirección, de sentido e marcha atrás. Tema 7.- Adiantamento. Tema 8.- Parada e estacionamento. Tema 9.- Cruces de pasos a nivel e pontes levadizos. Tema 10.- Utilización da iluminación. Tema 11.- Sinalización. Tema 12.- Infraccións. Tema 13.- Sancións. Tema 14.- Responsabilidade. Tema 15.- Regulamento do Parque Móbil da Deputación Provincial da Coruña (BOP nº 156, do 21 setembro de 2020): Deberes dos condutores. Normas de estacionamento de vehículos e acceso ás instalacións. A Coruña, 1 de decembro de 2022 O PRESIDENTE A SECRETARIA XERAL PDFR 26013/2019 DO 29/07/2019 O DEPUTADO Antonio Leira Piñeiro Amparo Taboada Gil A Xunta de Goberno, en sesión ordinaria celebrada o día 1 de decembro de 2022, adoptou acordo de aprobación das Bases específicas reguladoras de procesos selectivos derivados da execución da oferta de emprego público do ano 2019 que de seguido se indican, de conformidade coas Bases xerais aprobadas pola Xunta de Goberno na sesión ordinaria celebrada o 04.04.2022 e publicadas no “Boletín Oficial da Provincia da Coruña” núm.65 do 05.04.2022: I.1. O obxecto do proceso selectivo é a cobertura en propiedade, como persoal funcionario de carreira, dunha (1) praza de camareiro/a da Deputación Provincial da Coruña (outras agrupacións profesionais, escala de administración especial, subescala de servizos especiais, persoal de oficios), incluída, como praza de acceso libre, na oferta de emprego público do ano 2019 (DOG nº 235 do 11 de decembro de 2019, modificación no DOG nº 127 do 29 de xuño de 2020). I.2. Para o desenvolvemento do proceso selectivo teranse en conta as previsións específicas contidas nestas bases e as normas comúns que recollen as Bases xerais publicadas no Boletín Oficial da Provincia da Coruña nº 65 do 5 de abril de 2022. I.3. Nas probas selectivas estableceranse, para as persoas con discapacidade que o soliciten, as adaptacións e os axustes razoables necesarios de tempo e medios para a súa realización, de acordo co disposto na Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. As persoas aspirantes deberán reunir no día de finalización do prazo de presentación de solicitudes, e manter ata o momento da toma de posesión como persoal funcionario de carreira, os requisitos xerais esixidos na Base xeral sexta. Titulación: sen requisito de titulación. III.1. De acordo co disposto na Base xeral décima, ao amparo do Real decreto 203/2021, do 30 de marzo, polo que se aproba o Regulamento de actuación e funcionamento do sector público por medios electrónicos, as persoas aspirantes deberán presentar a súa solicitude de forma telemática a través da sede electrónica da Deputación Provincial da Coruña, no Portal de Emprego Público CONVOCA, accesible na ligazón https://dacoruna.convoca. online. A inscrición realizarase de acordo coas instrucións que se lle indican, sendo necesario identificarse mediante a plataforma de identificación e firma electrónica Cl@ve, en calquera das súas modalidades. O prazo de presentación de solicitudes será de vinte días naturais, contados desde o día seguinte ao da publicación do anuncio de convocatoria no “Boletín Oficial do Estado”. III.2. Se a persoa aspirante non presenta a súa solicitude de forma electrónica, resultará excluída na relación provisional de persoas admitidas e, se non emenda no prazo concedido para o efecto, quedará definitivamente excluída do proceso selectivo. De conformidade co establecido no artigo 68 da Lei 39/2015, do 1 de outubro, de procedemento administrativo común das administracións públicas, para estes efectos considerarase como data de presentación da solicitude aquela na que sexa realizada a emenda. III.3. O órgano competente poderá acordar que se cubra substitutoriamente en papel cando unha incidencia técnica debidamente acreditada imposibilite o funcionamento ordinario dos sistemas. III.4. Á solicitude telemática de participación no proceso selectivo deberá anexarse a seguinte documentación: - DNI/NIE ou documento fidedigno en vigor que acredite a identidade e nacionalidade da persoa aspirante. - Acreditación do pago da taxa correspondente, nos termos da Base específica IV. - En caso de concorrencia de causa de exención total ou parcial no pago da taxa pola súa condición de membro de familia numerosa de carácter especial ou xeral, respectivamente, conforme ao disposto na Base específica IV, achegará o título de familia numerosa en vigor, salvo que na súa solicitude autorice a consulta telemática á administración competente. - Documentación acreditativa dos méritos baremables alegados na solicitude de participación, salvo que se aleguen servizos prestados na Deputación Provincial da Coruña, nese caso non será necesaria a acreditación documental se na súa solicitude autoriza a comprobación de oficio, de conformidade co establecido na Base específica V. - Certificado de Lingua Galega 2 (Celga 2) ou título equivalente debidamente homologado, para os efectos de acreditar quedar exento/a do exercicio correspondente. III.5. No caso de que a persoa aspirante autorice na súa solicitude de participación a consulta telemática á administración competente da información relativa á súa condición de membro de familia numerosa de carácter xeral ou especial, non será necesaria a acreditación documental destes datos, sen prexuízo de que esta Deputación provincial se reserve o dereito a requirirlle a citada documentación cando motivos técnicos debidamente xustificados imposibiliten a realización da consulta telemática. III.6. De acordo co disposto na Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade, os aspirantes con discapacidade poderán pedir na súa solicitude as adaptacións e os axustes razoables de tempo e medios das probas do proceso selectivo, coa fin de asegurar a súa participación en condicións de igualdade. En caso de solicitar a adaptación, deberán achegar, ademais do certificado do grao de discapacidade, o Ditame técnico facultativo emitido polo órgano técnico de cualificación do grao da discapacidade, acreditando as deficiencias permanentes que deron orixe ao grao da discapacidade recoñecida, para os efectos de que o órgano de selección poida valorar a procedencia ou non da concesión da adaptación solicitada. Estarase ao disposto na Base xeral décimo primeira e ao disposto nestas Bases específicas. IV.1. Segundo a Ordenanza fiscal número 3 da Deputación Provincial da Coruña, reguladora da taxa por dereitos de exame: Para participar no proceso selectivo deberanse satisfacer os dereitos de exame, na contía que se indica: Será causa de exención total ou parcial no pago da taxa a condición de membro de familia numerosa de carácter especial ou xeral, respectivamente. Para os membros de familia numerosa de carácter xeral establécese unha bonificación do 50%. IV.2. A acreditación do pago da taxa realizarase: - En caso de pago telemático, achegará o xustificante de pago no apartado correspondente da inscrición telemática no proceso selectivo. - En caso de pago presencial en calquera das entidades colaboradoras (Abanca, BBVA, Banco Sabadell, Banco Santander e Caixabank), achegará, como xustificante de pago, o documento validado pola entidade colaboradora a través de certificación mecánica ou, na súa falta, co selo e firma autorizada no espazo reservado para estes efectos. O sistema de selección será o concurso-oposición. V.1. Fase de concurso. A fase de concurso, que será previa á de oposición, non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do Tribunal dos méritos baremables que concorran en cada unha das persoas aspirantes, referidos á data de finalización do prazo de presentación de solicitudes. Unicamente serán obxecto de valoración os méritos alegados e debidamente acreditados polas persoas aspirantes dentro do prazo de presentación de solicitudes. A acreditación dos méritos acompañarase á solicitude de participación no proceso selectivo. A consideración dos méritos estará orientada a valorar a idoneidade dos candidatos para cumprir coas funcións propias do corpo e escala de destino, en relación coas características das prazas convocadas. Con este obxecto, valorarase tanto a experiencia acumulada nas administracións públicas como as aptitudes derivadas da súa formación, ata un máximo de 25 puntos, segundo o seguinte baremo: A) Servizos prestados. Valoraranse ata un máximo de 20 puntos os servizos prestados a razón de: -0,4 puntos por cada mes, ou fracción superior a 15 días, de servizos prestados na categoría de camareiro/a en calquera administración pública. A puntuación da experiencia profesional estará referida a xornada completa; en caso de xornada a tempo parcial, outorgarase a puntuación proporcional correspondente, salvo os servizos prestados durante o período en que se goce dunha redución de xornada por algunha das causas legalmente previstas por conciliación da vida familiar e laboral, que serán valorados como servizos prestados en réxime de xornada completa. Para estes efectos considéranse servizos efectivos os prestados en situación de servizos especiais e de excedencia por coidado de fillos/as e familiares, excedencia por razón de violencia de xénero e excedencia por razón de violencia terrorista. No caso de que se aleguen servizos prestados na Deputación Provincial da Coruña, non será necesaria a acreditación documental se o aspirante autoriza a comprobación de oficio destes polo Servizo de Planificación e Xestión de Recursos Humanos. Os servizos prestados noutras administracións públicas acreditaranse mediante certificado de vida laboral, expedido pola Tesourería Xeral da Seguridade Social, e certificado expedido polo órgano correspondente, no que deberá constar o período dos servizos prestados e a categoría profesional. B) Formación: Valoraranse, ata unha puntuación máxima de 5 puntos, os cursos de formación realizados por a persoa aspirante nos últimos 5 anos cuxo contido estea directamente relacionado coas funcións propias da praza obxecto de convocatoria así como os considerados transversais polo seu interese para todos os postos, como os relacionados coa prevención de riscos laborais, a igualdade, a protección de datos, a atención ao cidadán, a protección do medio ambiente desde o ámbito laboral e os de contido ofimático, entre outros, sempre que sexan convocados, impartidos ou homologados pola administración pública, universidades, colexios profesionais e demais organismos do sector público; o Instituto Nacional de Administración Pública (INAP), a Escola Galega de Administración Pública (EGAP), institucións de formación similares do Estado ou Comunidades Autónomas; organizacións sindicais ou outros axentes promotores dentro do Acordo de Formación para o Emprego das Administracións Públicas (Afedap). En caso de estar en posesión de distintos diplomas ou títulos referidos á mesma materia, valorarase unicamente o nivel máis alto de formación e, dentro do mesmo nivel, o da data máis recente. Non se valorará: - A asistencia a congresos, xornadas, seminarios, simposios e similares. - As materias (créditos) que formen parte dunha titulación académica. - Os cursos de doutoramento. - Os módulos ou partes integrantes dun curso. - Os cursos que formen parte dos procesos de selección de persoal funcionario. Os méritos por cursos de formación acreditaranse co correspondente diploma ou título. A valoración realizarase segundo o seguinte baremo: Máis de 100 horas: 0,75 puntos De máis de 70 a 100 horas: 0,65 puntos De máis de 40 a 70 horas: 0,55 puntos De 15 a 40 horas: 0,45 puntos Menos de 15 horas ou se non figuran horas: 0,35 puntos Título de linguaxe administrativa nivel superior: 0,35 puntos Título de linguaxe administrativa nivel medio: 0,30 puntos Celga 3: 0,25 puntos En ningún caso a puntuación obtida na fase de concurso poderá aplicarse para superar os exercicios da fase de oposición. Publicación das puntuacións obtidas na fase de concurso: O Tribunal fará pública na sede electrónica desta Deputación provincial, no Portal de Emprego Público CONVOCA (https://dacoruna.convoca. online/), a puntuación provisional outorgada a cada persoa aspirante e concederá un prazo de 5 días hábiles para presentar alegacións ou reclamacións. Transcorrido este prazo, o Tribunal resolverá as alegacións ou reclamacións presentadas e, en caso de non realizarse ningunha, consideraranse definitivas as puntuacións outorgadas. A puntuación definitiva farase pública, así mesmo, na sede electrónica desta Deputación provincial, no Portal de Emprego Público CONVOCA (https://dacoruna.convoca. online/). V.2. Fase de oposición. A orde de actuación das persoas aspirantes iniciarase por aquelas cuxo primeiro apelido comece pola letra «T», de conformidade co resultado do último sorteo a que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia nº 24 do 4 febreiro de 2022. A fase de oposición consistirá na superación de catro exercicios, de carácter obrigatorio e eliminatorio, excepto o cuarto exercicio do que quedarán exentas as persoas aspirantes que acrediten estar en posesión do Celga 2 ou equivalente. A cualificación final desta fase virá determinada pola suma total das puntuacións obtidas. As referencias normativas do programa que rexe o proceso selectivo entenderanse feitas ás disposicións vixentes na data de publicación no BOP destas Bases específicas. Para a realización dos exercicios escritos os aspirantes utilizarán exclusivamente bolígrafo azul ou negro. Consistirá na contestación, nun tempo máximo de hora e media, dun cuestionario tipo test de 50 preguntas (máis outras 5 preguntas de reserva) con 3 respostas alternativas, das que só unha será correcta, sobre os temas incluídos no programa anexo. A puntuación será de 0 a 15 puntos. Cada pregunta correcta obterá unha puntuación de 0,30 e cada pregunta incorrecta descontará 0,10 puntos. As respostas non contestadas ou nulas non computarán. Superarán o exercicio as persoas aspirantes que obteñan as mellores puntuacións ata completar o número de persoas aspirantes determinado polo resultado de multiplicar por vinte (20) o número de prazas obxecto desta convocatoria, sempre que alcancen unha puntuación mínima de 7,50 puntos. No entanto, no caso de que unha ou varias persoas aspirantes empaten na súa puntuación con aquela que, segundo o previsto no parágrafo anterior, dentro das mellores puntuacións obteña a puntuación máis baixa, incluiranse na relación de persoas aspirantes que superaron o exercicio. Publicarase a relación de respostas correctas ás preguntas formuladas (incluídas as de reserva), nun prazo máximo de 3 días hábiles desde a finalización do exercicio, no Portal de Emprego Público CONVOCA da sede electrónica da Deputación Provincial. As persoas aspirantes poderán presentar reclamacións ás puntuacións provisionais nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá en contestar por escrito, nun tempo máximo de dúas horas, a cinco preguntas curtas referidas a materias comprendidas no programa anexo. Para a realización deste exercicio non se poderá utilizar ningún documento de consulta nin medios dixitais ou telemáticos. A puntuación será de 0 a 15 puntos, a razón dun máximo de 3 puntos por pregunta, sendo necesario para aprobar obter un mínimo de 7,5 puntos. O exercicio cualificarase valorando os coñecementos, a claridade e orde de ideas e a calidade da expresión, así como a súa forma de presentación e exposición. Publicadas as cualificacións, as persoas aspirantes poderán presentar reclamacións ás puntuacións outorgadas nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá nunha proba práctica, relativa ao contido da parte específica do programa anexo, nun tempo que determinará o Tribunal, que non poderá exceder de dúas horas. A puntuación será de 0 a 15 puntos, sendo necesario para aprobar obter un mínimo de 7,5 puntos. Publicadas as cualificacións, as persoas aspirantes poderán presentar reclamacións ás puntuacións outorgadas nun prazo de 5 días hábiles a contar desde o día seguinte á súa publicación no Portal de Emprego Público CONVOCA. Consistirá na tradución, nun tempo máximo dunha hora, dun texto de castelán a galego e outro de galego a castelán, a proposta do Tribunal. A cualificación será de apto ou non apto. Estarán exentos de realizar este exercicio os aspirantes que acrediten estar en posesión do Certificado de Lingua Galega 2 (Celga 2) ou título equivalente debidamente homologado, de acordo coa Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (DOG nº. 146 do 30 de xullo), modificada pola Orde do 10 de febreiro de 2014 (DOG nº. 34 do 19 de febreiro). Concluído cada un dos exercicios da fase de oposición, o Tribunal fará pública na sede electrónica desta Deputación provincial, a través da plataforma Convoca (https://dacoruna.convoca. online/), a relación de aspirantes que alcancen o mínimo esixido para superalo, con indicación da puntuación obtida. V.3. Cualificación definitiva. Será a suma das puntuacións obtidas na fase de concurso e na fase de oposición. En caso de empate, resolverase atendendo os seguintes criterios: A. Maior puntuación na fase de oposición. B. Maior puntuación en cada un dos exercicios, pola orde na que aparecen na convocatoria. C. Maior puntuación na fase de concurso. D. Maior puntuación nas epígrafes do baremo de méritos pola orde que aparece na convocatoria. E. Por orde alfabética de primeiro apelido das persoas aspirantes, comezando pola letra “T”, resultante do último sorteo a que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia nº 24 do 4 febreiro de 2022. Tema 1. Dereitos e liberdades establecidos na Constitución: Especial referencia aos dereitos fundamentais e ás liberdades públicas. Decreto 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Integración transversal do principio de igualdade nas actuacións da Administración xeral e do sector público autonómico de Galicia. Tema 2. Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público: Dereitos individuais dos empregados públicos. Dereitos individuais exercidos colectivamente. Deberes dos empregados públicos. Código de conduta. Lei 3/1983 de normalización lingüística de Galicia: uso oficial do galego. Ordenanza do uso da lingua galega na Deputación da Coruña (BOP 186, do 29 de setembro de 2017). Tema 1. O servizo de mesa: normas para un bo servizo de mesa. Vaixelas, cristalerías, xogo de cubertos e mantelerías: Elementos que as integran e utilidade. Limpeza e conservación. Tema 2. Servizos e eventos: tipos. Características, organización e planificación. Montaxes de mesas nos distintos servizos de restauración Tema 3. Preparación de comedores. Disposición de vaixelas, cristalerías e xogos cubertos. Transporte de utensilios. Útiles de servizo: clases e manexos. Tema 4. Factores a ter en conta na limpeza de cociña, cuartos, baños e zonas comúns nun centro residencial. Tipo de utensilios e produtos necesarios para a súa realización. Tema 5. Protocolo de atención ao cliente. Tema 6. Elaboración e condimentación de menús sinxelos. Tema 7. Funcións de auxilio ao persoal de cociña na elaboración de menús máis complexos. Tema 8. Tipos de dieta segundo as necesidades dos usuarios. A Coruña, 1 de decembro de 2022 O PRESIDENTE A SECRETARIA XERAL PDFR 26013/2019 DO 29/07/2019 O DEPUTADO Antonio Leira Piñeiro Amparo Taboada Gil